**შესყიდვის ობიექტი**

შესყიდვის ობიექტს წარმოადგენს აივ ინფექციის/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის (The Global Fund to Fight AIDS, Tuberculosis and Malaria) მიერ დაფინანსებული „ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფა“ პროგრამის ფარგლებში სსიპ „ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის“ მიერ დაგეგმილი მომსახურების შესყიდვა - ტუბერკულოზის, აივ და C ჰეპატიტის ინტეგრირებული სკრინინგისა და კონტაქტების კვლევის პილოტური პროექტის განხორციელება რენტგენოდიაგნოსტიკური სრული სისტემითა და GeneXpert-ის აპარატით აღჭურვილი ავტომობილის საშუალებით.

მომსახურების მიწოდების ვადა: ხელშეკრულების გაფორმებიდან 9 თვე.

**ტექნიკური დავალება**

2018 წლის ივლისიდან გლობალური ფონდის მიერ დაფინანსებული ტუბერკულოზის პროგრამის ფარგლებში, დაავადებათა კონტროლისა და საზოგადოებრივი ჯანმრთელობის ეროვნულ ცენტრის და აჭარის ავტონომიური რესპუბლიკის საზოგადოებრივი ჯანდაცვის ცენტრის მხარდაჭერით დაიწყო ნულოვანი ტუბერკულოზის ინიციატივის განხორციელება აჭარის რეგიონში. ინიციატივა მოიცავს ორ მიმართულებას: აქტიური სკრინინგის მეშვეობით ტუბერკულოზის შემთხვევების ადრეულ გამოვლენას და შემთხვევების სრულყოფილ მკურნალობას. პირველი კომპონენტის ფარგლებში ჩატარდა სამედიცინო პერსონალის ტრენინგი და დაიწყო აქტიური სკრინინგი აჭარის რეგიონის მოსახლეობის სამიზნე ჯგუფებში, როგორიცაა კომპაქტური ჩასახლების ადგილები, საერთო საცხოვრებლები, თავშესაფრები. გარდა ამისა, მოსახლეობის გარკვეულ ჯგუფებში დაავადებათა აქტიური გამოვლენის გაუმჯობესებისათვის გამოიყენება მობილური ამბულატორია, რომელიც დაკომპლექტებულია ფთიზიატრისა და ლაბორანტისაგან შემდგარი გუნდებით. აღნიშული გუნდები ატარებენ ინტეგრირებულ სკრინინგს კომპაქტური ჩასახლების ადგილებში.

2019 წელს გლობალური ფონდის მიერ დაფინანსებული ტუბერკულოზის პროგრამის ფარგლებში შეძენილი იქნა და კონტრაქტორს გადაეცემა რენტგენოდიაგნოსტიკური სრული სისტემით აღჭურვილი ავტომობილი, რომლის საშუალებითაც, აჭარისა და სამეგრელო-ზემო სვანეთის რეგიონებში უნდა მოხდეს მოსახლეობის აქტიური სკრინინგი. მაღალი გამავლობის ავტომობილის შასი დაყოფილია 3 კაბინეტად. ორ კაბინეტში დამონტაჟებულია ციფრული რენტგენის დანადგარი, რენტგენის ფირების საბეჭდი მოწყობილობა, ხელოვნური ინტელექტის საშუალებით რენტგენის სურათის შეფასების პროგრამა. მესამე, ლაბორატორიული კაბინეტი, აღჭურვილი იქნება GeneXpert-ის აპარატით, Xpert MTB/Rif Ultra კარტრიჯებით, COVID-19, HIV და HCV სწრაფი სადიაგნოსტიკო ტესტებით. COVID-19, C ჰეპატიტის და აივ-ინფექციის სადიაგნოსტიკო სწრაფი-მარტივი ტესტების გადაცემა კონტრაქტორისთვის მოხდება სახელმწიფო პროგრამის ფარგლებში, ხოლო ტუბერკულოზის კარტრიჯები გაიცემა აივ ინფექციის/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის დაფინანსებული პროგრამის ფარგლებში. კონტრაქტორი უზრუნველყოფს ნახველის კონტეინერებს, გლუკომეტრსა და გლუკომეტრის ტესტებს, დისტანციურ თერმომეტრს, ტონომეტრს, კონტეინერებს და სინჯარებს სისხლის ასაღებად და ტრანსპორტირებითვის.

**მიზანი**

მომსახურების შესყიდვის ძირითადი მიზანია აჭარისა და სამეგრელო-ზემო სვანეთის რეგიონში ნულოვანი ტუბერკულოზის ინიციატივის ხელშეწყობა და ტუბერკულოზის აქტიური გამოვლენა, ტუბერკულოზის, COVID-19, აივ/შიდსის და C ჰეპატიტის აქტიური სკრინინგისა და კონტაქტების კვლევის პილოტირების გზით.

**შესასრულებელი სამუშაო**

შერჩეულმა ორგანიზაციამ უნდა უზრუნველყოს ტუბერკულოზის, COVID-19, აივ და C ჰეპატიტის ინტეგრირებული სკრინინგისა და კონტაქტების კვლევის პილოტური პროექტის იმპლემენტაციის პროცესის დაგეგმვა, ასევე, ქვემოთმოყვანილი აქტივობების განხორციელების ხელმძღვანელობა და კოორდინაცია. პროცესის დაგეგმვა და კოორდინაცია უნდა მოხდეს დაავადებათა კონტროლისა და საზოგადოებრივი ჯანმრთელობის ეროვნულ ცენტრთან, აჭარის ავტონომიური რესპუბლიკის ჯანმრთელობის და სოციალური დაცვის სამინისტროსა და აჭარის ავტონომიური რესპუბლიკის საზოგადოებრივი ჯანდაცვის ცენტრთან და სამეგრელო-ზემო სვანეთის საზოგადოებრივი ჯანდაცვის ცენტრთან შეთანხმებით.

ინტეგრირებული სკრინინგისა და კონტაქტების კვლევის პროცესი მოიცავს შემდეგს:

* აჭარისა და სამეგრელო-ზემო სვანეთის რეგიონის არანაკლებ ოთხ-ოთხ წერტილში (აქედან ორი - ბათუმში, ორი - ზუგდიდში) ტუბერკულოზის აქტიური სკრინინგის პროცესის დაგეგმვა და შესაბამისი დოკუმენტაციის შემუშავება (დეტალურად იხ. პროექტის სპეციფიკური ამოცანები) და ტუბერკულოზის სკრინინგის განხორციელება რენტგენის აპარატისა და GeneXpert-ის საშუალებით
* აქტიური სკრინინგის პროცესში COVID-19, აივ და C ჰეპატიტის სკრინინგის განხორციელება და აღნიშნული სერვისით მოცულ პირებში არტერიული წნევის და გლუკოზის დონის განსაზღვრა
* სკრინინგ-დადებით პირებში სკრინინგის შემდგომი პროცესების მიდევნება: სკრინინგ-დადებითი პირების გადამისამართება შესაბამის დაწესებულებებში, ხოლო აივ და/ან HCV სკრინინგ-დადებითი პირების შემთხვევაში, სისხლის ტრანსპორტირება კონფირმაციისთვის ლაბორატორიაში
* ტუბერკულოზით დაავადებული პირების კონტაქტების კვლევის განხორციელება განახლებული პროტოკოლის შესაბამისად
* პროექტის ანგარიშის წარდგენა, რომელიც მოიცავს მიღწეული შედეგების აღწერას და საბოლოო რეკომენდაციებს რეგიონული და ეროვნული დონის დაინტერესებული მხარეებისთვის

**პროექტის სპეციფიკური ამოცანები**

**1. პროექტის მხარდასაჭერი მოსამზადებელი აქტივობების განხორციელება, სკრინინგის მართვის პროცესის ჩამოყალიბება და შესაბამისი საფეხურების გაწერა**

* ტუბერკულოზის აქტიური სკრინინგის პროტოკოლის შემუშავება, სადაც დეტალურად გაიწერება სკრინინგის მართვის ყველა ეტაპი და ინსტრუმენტები (კითხვარი, რენტგენოლოგიური შეფასება, GeneXpert, დასკრინული პირების აღრიცხვის ფორმა); პროტოკოლში COVID-19, აივ და C ჰეპატიტის სკრინინგის და დასკრინულ პირებში არტერიული წნევის და გლუკოზის დონის განსაზღვრის ინტეგრირება და შესაბამისი ინსტრუმენტების შემუშავება (COVID-19, HIV და HCV სწრაფი სადიაგნოსტიკო ტესტები, გლუკომეტრით სისხლში გლუკოზის დონის განსაზღვრა, არტერიული წნევის განსაზღვრა).
* პროექტის განხორციელების პროცესის დაგეგმვა არსებული მონიტორინგის და შეფასების გეგმის და შესაბამისი ინდიკატორების მიხედვით.
* პროექტის განხორციელებაში პარტნიორებისა და პროექტში ჩართული პერსონალის იდენტიფიცირება და როლების განსაზღვრა. სკრინინგის დაწყებამდე შესაბამისი ლოკაციების მოძიება ავტომანქანის განთავსებისთვის, ავტომანქანის სამუშაო და სატრანსპორტო რეჟიმებში მოყვანა, სკრინინგის დღეების დაგეგმვა, მოსახლეობის ინფორმირება.
* სკრინინგ-დადებითი პაციენტების გადამისამართების მექანიზმის შექმნა შესაბამისი დაწესებულებების მონაწილეობით
* პროექტის თაობაზე საინფორმაციო მასალების მომზადება და ბეჭდვა; პროექტის გაშუქება.
* ფთიზიატრების, რადიოლოგ(ებ)ის, ლაბორანტებისა და ტექნიკური პერსონალის ტრენინგის მოდულების და დამხმარე მასალების შემუშავება და ბეჭდვა;
* ფთიზიატრების, რადიოლოგ(ებ)ის და ლაბორანტების ტრენინგი სკრინინგის პროცედურების, ინფექციის კონტროლის, კოორდინაციის და კომუნიკაციის საკითხებზე;

**2. პროექტის იმპლემენტაცია**

* აჭარისა და სამეგრელო-ზემო სვანეთის რეგიონებში წინასწარ განსაზღვრულ წერტილებში (თითოეულ რეგიონში მინიმუმ ოთხი წერტილი) სამიზნე ჯგუფების მოძიება და აქტიური სკრინინგი რენტგენოდიაგნოსტიკური სრული სისტემით აღჭურვილი ავტომობილის საშუალებით - ტუბერკულოზზე, COVID-19, აივ და C ჰეპატიტზე, არტერიული წნევისა და სისხლში გლუკოზის განსაზღვრა შესაბამისი ინსტრუმენტების საშუალებით (კითხვარი, რენტგენი, GeneXpert, COVID-19, HIV და HCV სწრაფი სადიაგნოსტიკო ტესტები, გლუკომეტრი და არტერიული წნევის საზომი).
* სკრინინგ-დადებითი პირების გადამისამართება შესაბამის დაწესებულებაში და მიდევნება
* აქტიური სკრინინგისა და კონტაქტების მონაცემთა ბაზის ფორმირება და მონაცემების დამუშავება,
* პროექტის შეფასების ინდიკატორების (ცხრილი 1) შესრულების თაობაზე ინფორმაციის მომზადება

**ცხრილი 1. პროექტის ფარგლებში განხორციელებული აქტივობების შესაფასებელი ინდიკატორები**

|  |  |  |
| --- | --- | --- |
| **N** | **ინდიკატორი** | **სამიზნე**  |
| 1 | გამოსაკვლევ პირთა საორიენტაციო რაოდენობა | 800 აჭარის რეგიონში;600 სამეგრელო-ზემო სვანეთის რეგიონში |
| 2 | სკრინინგ-დადებითი პირებში ტუბერკულოზის დადასტურების მაჩვენებელი | სკრინინგ-დადებითი პირების 5% |
| 3 | პირები, რომელთაც სრული გამოკვლევა ჩაუტარდებათ ტუბერკულოზზე | სკრინინგ-დადებით პირების არანაკლებ 90% |
| 4 | ტუბერკულოზის დადასტურებულ შემთხვევებში ანტიტუბერკულოზურ მკურნალობაში ჩართულ პირთა რაოდენობა, დიაგნოზის დადასტურებიდან 1 კვირის განმავლობაში | - |
| 5 | გამოკვლეული კონტაქტების რაოდენობა | საშუალოდ 5 ან მეტი პირი ერთ ინდექს-პაციენტზე |
| 6 | გამოკვლეული კონტაქტების რაოდენობა: ა) რომლებსაც მიეცათ ტუბერკულოზის პრევენციული მკურნალობის რეკომენდაცია დაბ) რომლებმაც დაიწყეს მკურნალობა | - |

**3. პროექტის შეფასება, ანგარიშისა** **და რეკომენდაციების მომზადება**

* პილოტური პროექტის ანგარიშის მომზადება და წარდგენა
* შეხვედრის ორგანიზება ძირითადი პარტნიორების მონაწილეობით და შედეგების დისემინაცია

**მიმწოდებლის მიერ წარსადგენი დოკუმენტაცია**

1. სკრინინგის პროტოკოლი
2. სკრინინგის ინსტრუმენტები (კითხვარი, რენტგენოლოგიური შეფასების ფორმა, დასკრინული პირების და გამოკვლეული კონტაქტების აღრიცხვის ფორმა)
3. პროექტში ჩართული პირთა სია შესაბამისი ფუნქცია-მოვალეობების მითითებით
4. პროექტის საინფორმაციო მასალები
5. ტრენინგის მასალები
6. დამუშავებული მონაცემთა ბაზა
7. საბოლოო ანგარიში

**ზედამხედველობა**

პროექტის განხორციელებას ზედამხედველობას გაუწევს დაავადებათა კონტროლისა და საზოგადოებრივი ჯანმრთელობის ეროვნული ცენტრის აივ ინფექციის/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის ტუბერკულოზის პროგრამის განხორციელების ჯგუფი.

**დაინტერესებულმა ორგანიზაციებმა უნდა წარმოადგინონ:**

* პროექტის განხორციელების ტექნიკური აღწერილობა (მეთოდოლოგია);

 **კვალიფიკაციის და პროფესიული გამოცდილების დამადასტურებელი დოკუმენტები:**

1. პრეტენდენტს უნდა გააჩნდეს მსგავსი პროგრამების (ტუბერკულოზის გამოვლენა, ტბ სფეროში კვლევები, სასწავლო პროგრამები) განხორციელების სულ მცირე 2 წლიანი გამოცდილება, დადასტურებული დოკუმენტურად (კონტრაქტ(ებ)ი და ამ კონტრაქტ(ებ)ით ნაკისრი ვალდებულებების შესრულების დამადასტურებელი დოკუმენტები, მიღება-ჩაბარების აქტები, შესრულებული პროექტის შეფასების დოკუმენტი);
2. პროექტში დასაქმებულ სამედიცინო/უმცროს სამედიცინო პერსონალს, რომელიც სკრინინგშია ჩართული, უნდა ჰქონდეს ანალოგიური მომსახურების (ტუბერკულოზთან დაკავშირებით სამედიცინო გამოკლვევების ორგანიზება და განხორციელება) მიწოდების გამოცდილება, წარმოდგენილი უნდა იყოს შესაბამისი სერტიფიკატები, CV-ები.
3. პროექტში ჩართულ სატვირთო ავტომობილის მძღოლს უნდა ჰქონდეს C (ც) კატეგორიის მართვის მოწმობა

**ცხრილი 2. სპეციფიკური აქტივობები და საორიენტაციო ვადები**

| **ფაზა** | **აქტივობა** | **საორიენტაციო ვადები** | **ღირებულება** | **წარსადგენი დოკუმენტაცია** |
| --- | --- | --- | --- | --- |
| ფაზა 1: პროექტის მხარდასაჭერი მოსამზადებელი აქტივობების განხორციელება, სკრინინგის მართვის პროცესის ჩამოყალიბება და შესაბამისი საფეხურების გაწერა ორივე რეგიონისთვის (აჭარისა და სამეგრელო-ზემო სვანეთის რეგიონები) | აქტივობა 1.1: ტუბერკულოზის სკრინინგის პროტოკოლის შემუშავება/განახლება, სადაც დეტალურად გაიწერება სკრინინგის მართვის ყველა ეტაპი და ინსტრუმენტები (კითხვარი, რენტგენოლოგიური შეფასება, GeneXpert, დასკრინული პირების აღრიცხვის ფორმა). პროტოკოლში COVID-19, აივ და C ჰეპატიტის სკრინინგის და დასკრინულ პირებში არტერიული წნევის და გლუკოზის დონის განსაზღვრის ინტეგრირება და შესაბამისი ინსტრუმენტების შემუშავება (COVID-19, HIV და HCV სწრაფი სადიაგნოსტიკო ტესტები, გლუკომეტრით სისხლში გლუკოზის დონის განსაზღვრა, არტერიული წნევის განსაზღვრა). პროექტის განხორციელების პროცესის დაგეგმვა არსებული მონიტორინგის და შეფასების გეგმის და შესაბამისი ინდიკატორების მიხედვით.აჭარისა და სამეგრელო ზემო სვანეთის რეგიონებში პროექტის განხორციელებაში პარტნიორებისა და პროექტში ჩართული პერსონალის იდენტიფიცირება და მათი ფუნქცია-მოვალეობების განსაზღვრა სკრინინგის თითოეულ ეტაპზე. |  |  | წარსადგენი დოკუმენტაცია:სკრინინგის პროტოკოლი და სკრინინგის ინსტრუმენტები; პროექტში ჩართული პირების სია შესაბამისი ფუნქცია-მოვალეობებით |
| აქტივობა 1.2: პროექტის თაობაზე საინფორმაციო მასალების მომზადება და ბეჭდვა; |  |  | წარსადგენი დოკუმენტაცია: საინფორმაციო მასალა |
| აქტივობა 1.3: აჭარისა და სამეგრელო-ზემო სვანეთის რეგიონში სკრინინგ-დადებითი პაციენტების გადამისამართების მექანიზმის შექმნა შესაბამისი დაწესებულებების მონაწილეობით |  |  |  |
| ფაზა 2: აჭარის რეგიონში ტრენინგების მომზადება და განხორციელება, და სკრინინგის დაწყებამდე შესასრულებელი სამუშაოების შესრულება  | აქტივობა 2.1: სკრინინგის დაწყებამდე შესაბამისი ლოკაციების მოძიება ავტომანქანის განთავსებისთვის, ავტომანქანის სამუშაო რეჟიმში მოყვანა, სკრინინგის დღეების დაგეგმვა, მოსახლეობის ინფორმირება აჭარის რეგიონში |  |  | წარსადგენი დოკუმენტაცია: სკრინინგის სავარაუდო განრიგი, შესაბამისი ლოკაციებით |
| აქტივობა 2.2: პროექტის ადგილობრივი TV მედიის საშუალებით გაშუქება აჭარის რეგიონში, არანაკლებ 2-ჯერ.  |  |  |  წარსადგენი დოკუმენტაცია: საინფორმაციო მასალა |
| აქტივობა 2.3: სკრინინგში ჩართული პერსონალის: ფთიზიატრების, რადიოლოგების, ლაბორანტებისა და ტექნიკური პერსონალის შესაბამისი ტრენინგის მოდულების და დამხმარე მასალების შემუშავება და ბეჭდვა ორივე რეგიონისათვის; |  |  | წარსადგენი დოკუმენტაცია: ტრენინგის მასალა |
| აქტივობა 2.4: აჭარის რეგიონში სკრინინგში ჩართული პერსონალის: ფთიზიატრების, რადიოლოგების და ლაბორანტების ტრენინგი სკრინინგის პროცედურების, ინფექციის კონტროლის, კოორდინაციის და კომუნიკაციის საკითხებზე  |  |  | წარსადგენი დოკუმენტაცია: ტრენინგზე დასწრების ფურცელი, ხელმოწერილი მონაწილეების მიერ  |
| ფაზა 3: აჭარის რეგიონში პროექტის იმპლემენტაცია და შუალედური ანგარიშის წარდგენა | აქტივობა 3.1: აჭარის რეგიონში წინასწარ განსაზღვრულ მინიმუმ ოთხ წერტილში (2 ბათუმში და 2 შერჩეულ რაიონში/სოფელში) სამიზნე ჯგუფების მოძიება და აქტიური სკრინინგი რენტგენოდიაგნოსტიკური სრული სისტემით აღჭურვილი ავტომობილის საშუალებით - ტუბერკულოზზე, COVID-19, აივ და C ჰეპატიტზე, არტერიული წნევისა და სისხლში გლუკოზის განსაზღვრა;სკრინინგ-დადებითი პირების გადამისამართება შესაბამის დაწესებულებაში და მიდევნება; |  | ანაზღაურება განხორციელდება ფაქტობრივად შესრულებული სამუშაოს მიხედვით (გამოკვლეულ პირთა რაოდენობა) | წარსადგენი დოკუმენტაცია: გამოკვლეული პირების სია სკრინინგის შედეგებით |
| აქტივობა 3.2: აქტიური სკრინინგისა და კონტაქტების კვლევის მონაცემთა ბაზის ფორმირება და მონაცემების დამუშავება.პროექტის შეფასების ინდიკატორების (ცხრილი 1) შესრულების თაობაზე ინფორმაციის მომზადება  |  |  | წარსადგენი დოკუმენტაცია:დამუშავებული მონაცემთა ბაზა;ინდიკატორების შევსებული ცხრილი |
| აქტივობა 3.3: პროექტის შეფასება და შუალედური ანგარიშის წარდგენა (აჭარის რეგიონისთვის) |  |  | წარსადგენი დოკუმენტაცია:პროექტის შუალედური ანგარიში |
| ფაზა 4: სამეგრელო-ზემო სვანეთის რეგიონში ტრენინგების მომზადება და განხორციელება, და სკრინინგის დაწყებამდე შესასრულებელი სამუშაოების შესრულება | აქტივობა 4.1 სკრინინგის დაწყებამდე შესაბამისი ლოკაციების მოძიება ავტომანქანის განთავსებისთვის, ავტომანქანის სამუშაო რეჟიმში მოყვანა, სკრინინგის დღეების დაგეგმვა, მოსახლეობის ინფორმირება სამეგრელო-ზემო სვანეთის რეგიონში |  |  | წარსადგენი დოკუმენტაცია:სკრინინგის სავარაუდო განრიგი, შესაბამისი ლოკაციებით |
| აქტივობა 4.2: პროექტის ადგილობრივი TV მედიის საშუალებით გაშუქება სამეგრელო-ზემო სვანეთის რეგიონში, არანაკლებ 2-ჯერ. |  |  | წარსადგენი დოკუმენტაცია:საინფორმაციო მასალა |
| აქტივობა 4.3: სამეგრელო ზემო სვანეთის რეგიონში სკრინინგში ჩართული პერსონალის: ფთიზიატრების, რადიოლოგების და ლაბორანტების ტრენინგი სკრინინგის პროცედურების, ინფექციის კონტროლის, კოორდინაციის და კომუნიკაციის საკითხებზე  |  |  | წარსადგენი დოკუმენტაცია: ტრენინგზე დასწრების ფურცელი, ხელმოწერილი მონაწილეების მიერ |
| ფაზა 5: სამეგრელო-ზემო სვანეთის რეგიონში პროექტის იმპლემენტაცია  | აქტივობა 5.1: სამეგრელო-ზემო სვანეთის რეგიონში წინასწარ განსაზღვრულ მინიმუმ ოთხ წერტილში (2 ზუგდიდი და 2 შერჩეულ რაიონში/სოფელში) სამიზნე ჯგუფების მოძიება და აქტიური სკრინინგი რენტგენოდიაგნოსტიკური სრული სისტემით აღჭურვილი ავტომობილის საშუალებით - ტუბერკულოზზე, COVID-19, აივ და C ჰეპატიტზე, არტერიული წნევისა და სისხლში გლუკოზის განსაზღვრა;სკრინინგ-დადებითი პირების გადამისამართება შესაბამის დაწესებულებაში; |  | ანაზღაურება განხორციელდება ფაქტობრივად შესრულებული სამუშაოს მიხედვით (გამოკვლეულ პირთა რაოდენობა) | წარსადგენი დოკუმენტაცია: გამოკვლეული პირების სია სკრინინგის შედეგებით |
| აქტივობა 5.2: აქტიური სკრინინგისა და კონტაქტების კვლევის მონაცემების დამუშავება, შესაბამისი მონაცემთა ბაზის ფორმირება;პროექტის შეფასების ინდიკატორების (ცხრილი 1) შესრულების თაობაზე ინფორმაციის მომზადება  |  |  | წარსადგენი დოკუმენტაცია:დამუშავებული მონაცემთა ბაზა;ინდიკატორების შევსებული ცხრილი |
| ფაზა 6: პროექტის შეფასება, ანგარიშისა და რეკომენდაციების მომზადება | აქტივობა 6.1: პროექტის შეფასება და საბოლოო ანგარიშის წარდგენა |  |  | წარსადგენი დოკუმენტაცია:პროექტის საბოლოო ანგარიში |
| აქტივობა 6.2: შეხვედრის ორგანიზება ძირითადი პარტნიორების მონაწილეობით და შედეგების დისემინაცია |  |  | წარსადგენი დოკუმენტაცია:შეხვედრის ანგარიში (პრეზენტაციების და დამსწრეთა სიის ჩათვლით) |
| მომსახურების ღირებულება სულ |  |  |  |  |
| მათ შორის დღგ |  |  |  |  |

შენიშვნა: პრეტენდენტმა უნდა გაითვალისწინოს, რომ სატენდერო წინადადების ღირებულება უნდა მოიცავდეს ამ ტენდერით გათვალისწინებულ მომსახურებასთან და მიწოდებასთან დაკავშირებულ ყველა ხარჯსა და კანონმდებლობით გათვალისწინებულ გადასახადებს, ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას.

განფასება უნდა განხორციელდეს აქტივობების მიხედვით.

აქტივობებში 3.1 და 5.1 ანაზღაურება განხორციელდება ფაქტობრივად შესრულებული სამუშაოს მიხედვით (გამოკვლეულ პირთა რაოდენობა). შესაბამისად, პრეტენდენტმა უნდა შეიმუშაოს ერთეულის ანაზღაურების სტანდარტი.